Rapla Maakonna Spordiliidu juhatuse koosoleku protokoll nr 9-2023

Aeg ja koht: Rätsepa talu, Kõrvetaguse küla kell 17-20.30

Osalesid: Janno Kivisild, Kalju Kalda, Kadi Saks, Heiti Vahtra, Artur Ojasalu, Risto Ütsmüts
Külaline Janar Soo
Puudusid Ain Täpsi, Laine Rokk
Juhatas ja protokollis Ülle Laasner

Päevakava:

1. Tutvumisring – uued juhatuse liikmed

2.Juhatuse esimehe valimine

3. Spordiliidu rahaline seis – Janar Soo

4. Suveüritused: JÕUDi suvemängud, veteranide võistlused, maakonna spordimängud – Janar Soo

5. Kodulehe arengud – Janar Soo

6. Parimate sportlaste valimise süsteemi ülevaatamine, otsustamine, kuidas edasi minna

7. Muud küsimused

Räägiti ja otsustati:

1. Juhatuse liikmed valisid omale tugevused ja tutvustasid end läbi nende. Kõik juhatuse liikmed on unikaalsed ja kõik tugevused on juhatuse töös väga olulised.
2. Juhatuse esimehe valimine.

Kuna juhatus on uuendatud, pakkus senine juhatuse esimees välja võimaluse valida uus juht. Uued liikmed loobusid pakkumisest. Ülle Laasnerile tehti ettepanek jätkata kuni uue juhatuse valimiseni 2024.a. I kvartal. Ülle Laasner oli nõus. Ettepanek tasuda juhatuse esimehele väike kompensatsioon töö eest (a 100 euri kuus).

OTSUSTATI:

1. juhatuse esimehena jätkab Ülle Laasner (7 poolthäält).
2. Leida eelarvest vahendid teisel poolaastal, kui eelarve kulud ja tulud on selgemad.
3. Spordiliidu rahaline seis.

Janar Soo andis ülevaate 2023. aasta eelarvest. Vastuvõetud eelarvega on miinus 5000 €. Olulisemad muudatused – projektitoetuste summat vähendatud 2000 € võrra (klubide toetusfond), suurendada JÕUD võistlustega seotud kulusid 1500 € võrra, suurendada maakondlike võistlustega soetud kulusid 1000 € võrra, vähendada arengukava koostamisega soetud kulusid 1000 € võrra. Janar saadab väljavõtte rahade seisust igal kvartalil juhatuse liikmetele.
Kokkuvõte: aasta lõpuni veame välja sellise eelarvega, uus eelarve tuleb teha detailsem ja täpsem.

OTSUSTATI: info teadmiseks võtta.

1. Ülevaade võistlustest.

Janar andis ülevaate meistrivõistluste ja sportmängude kuludest – süsteem on olnud segane, summad alade lõikes väga erinevad/ebavõrdsed. Risto pakkus välja maakonna kergejõustiku meistrivõistlused teha koos spordimängudega (et oleks rohkem osalisi). Kuidas spordimängudega edasi uuel aastal, võtame arutlusele novembris. Kaasata arutelusse klubisid. ROLi sisendid/ootused oma esindajatele - juhatuse liikmetele (Artur ja Heiti).

Janno ja Kalju andsid ülevaate Eesti spordiveteranide suvemängudest, mida korraldab Raplamaa spordiveteranide koondis ja mis toimuvad Märjamaal. Rapla Maakonna Spordiveteranide suvemängud toimuvad juuli keskel Kohilas.

Janar andis ülevaate Jõudi suvemängude korraldusest – maakondlikud võistkonnad on olemas jalgpallis (P ja T), tõstmises ja laskmises. Spordiliit tasub maakondlike esinduste kulud, tellib minekuks ühise bussi. Vallad lähevad välja erinvate esindustega. Kõik vallad osalevad.

OTSUSTATI:

1. Janar teeb aruande vormi maakonna meistrivõistluste ja spordimängude võistlusalade läbiviijatele, kus on markeeritud osavõtjate arv, üldine eelarve jaotus ja osavõtumaks (meistrivõistlused). Siis saaks pildi, mis on vajadused. Mõelda, kas on vaja korraldada maakonna meistrivõistlusi igal alal.
2. Kodulehe arengud.

Leht on arenduses ja pidevas täienduses. Lisada ka terviserajad.ee terviseradade info. Võtta ära dokumentide alt spordimängude alalink. Janar on suhelnud spordiklubidega, et võistluste kohta kiiret tagasisidet antaks ja materjali edastataks (5 päeva). Spordiliidu kalender peaks kajastama kõiki liikumistegevusi- rahvaspordist tippspordini. Leida võimalus koostöös valla spordi spetsialistidega ühise kalendri tekitamine võimalikult lihtsa vaevaga.

OTSUSTATI: info teadmiseks võtta.

1. Parimate sportlaste valimise süsteemi arutelu

Kaasata spordiklubisid - mis on parimate sportlaste kriteeriumid? Kuidas valimissüsteemi üles ehitada? Küsitlus spordiklubidele. Võimalused sportlaste esitamiseks – kellel ja mille eest. (võimalus ka üldsusele esitada, sest osasid spordialasid ei tea ka kohalikud spordiinimesed. Rahvahääletus rahva lemmiku selgitamiseks (välja valida rida sportlasi, kelle vahel valitakse). Esimesel aastal näiteks lasta rahvahääletusel valida ainult mõned kategooriad- näiteks perekond (Heiti ettepanek). Kõikides kategooriates osavõtjate arv juurde lisada (praegu ainult veteranidel).

1. Muu info
* Ülle ja Janar osalesid Laulasmaal 5. juunil Kultuuriministeeriumi liikumisaasta arenduspäeval.16. juunil
* Janar ja Ülle esinesid ROLi täiskogus 16.06.
* Balti keti jooks 23. augustil
* Spordiliidu ja maakonna spordi arengukava tegemine. Noortespordi teema on kaardistatud spordiakadeemia protsessi käigus (raportis), arutelud erinevate sihtrühmadega. Heiti nõus protsessi juhtima. Arengukava ei pea olema pikk dokument, vaid konkreetne. Võimalus kaasata spordiklubisid ja sihtrühmasid. Võtta päevakorrapunktiks septembris.
* Koostada koolitusplaan – reastame ise olulisi võimalikke teemasid, küsime klubidelt, mis vajadused ja valikud on – nt „Ennetamine ja märkamine spordikeskkonnas” (Eesti Jalgpalliliit on välja töötanud materjalid ja välja töötanud koolitused), üldfüüsiline treening, sportlaste toitumine, psühholoogiline toetamine, esmaabikoolitused (Eesti Punase Risti Raplamaa Selts teeb häid koolitusi, sh AED aparaadi käsitlemine);
* Artur pakkus välja klubide vahelist sotsialiseerumist rohkem – nt suvepäevad (võistlemine, arutelud jms) tulevikus.